als_Latn dik_Latn sag_Latn
Ministri i Bujqësisë, Pylltarisë dhe Zhvillimit Rural, Memli Krasniqi, gjat ëtakimit që ka pasur me kryetarin e Komunës së Obiliqit, Xhafer Gashin, e ka njoftuar atë për mbështetjen e sektorit të bujqësisë në mbarë vendin si dhe posaçërisht për Obiliqin.
Ai po ashtu e ka njoftuar kryetarin për masat mbështetëse të këtij viti, të cilat janë përfshirë në kuadër të Programit për bujqësi dhe zhvillim rural, përmes të cilit ai tha se synojnë zhvillimin dhe zgjerimin e veprimtarive bujqësore e blegtorale.
Me rritjen e buxhetit për këtë ministri, Krasniqi tha se e kanë zgjeruar edhe mbështetjen përmes masave të shumta përkrahëse për shumë sektor, për të cilat tashmë janë hapur edhe thirrjet për aplikim, me ç’rast ai u ka bërë thirrje të gjithë fermerëve, duke përfshirë edhe ata të kësaj komune, që të aplikojnë për të përfituar nga masat përkrahëse të këtij viti.
Ndërsa, kryetari i Obiliqit, Xhafer Gashi, e njoftoi ministrin për progresin e arritur në këtë sektor, si dhe për sfidat me të cilat përballen fermerët e kësaj komune.
als_Latn als_Latn als_Latn als_Latn